CELEX: 62013TN0639
Language: mt
Date: 2013-11-29 00:00:00
Title: Kawża T-639/13: Rikors ippreżentat fid- 29 ta’ Novembru 2013 — Watch TV vs Il-Kunsill

15.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/39
            
         Rikors ippreżentat fid-29 ta’ Novembru 2013 — Watch TV vs Il-Kunsill
   (Kawża T-639/13)
   2014/C 45/68
   Lingwa tal-kawża: il-Franċiż
   
      Partijiet
   
   
      Rikorrenti: Watch TV (Brussell, il-Belġju) (rappreżentanti: F. de Visscher u M. von Kuegelgen, avukati)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Kunsill tal-Unjoni tat-30 ta’ Settembru 2013;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Bir-rikors tagħha, ir-rikorrenti titlob l-annullament tad-deċiżjoni tal-Kunsill tal-Unjoni Ewropea li ma jilqax l-offerta tagħha ppreżentata fil-kuntest tal-lott Nru 1 tal-kuntratt UCA 190/11 “Servizzi awdjoviżivi u multimedia għall-Kunsill tal-Unjoni Ewropea/il-Kunsill Ewropew” (ĠU 2012/S 26-041228).
   Insostenn tar-rikors tagħha, ir-rikorrenti tinvoka motiv uniku bbażat fuq ksur tal-Artikolu 89(1) tar-Regolament Finanzjarju (1) u tal-Artikoli 131(5), 135(2), u 146(3) tar-Regolament ta’ implementazzjoni tar-Regolament Finanzjarju (2), peress li l-Kunsill ta l-kuntratt lil offerent li l-offerta tiegħu ma kinitx tissodisfa r-rekwiżiti minimi obbligatorji f’dak li jirrigwarda l-kapaċità tal-kandidati, mitluba fl-ispeċifikazzjonijiet tekniċi tal-ispeċifikazzjonijiet tal-kuntratt. Għaldaqstant, ir-rikorrenti ssostni li l-Kunsill kellu jiċħad awtomatikament l-offerta magħżula.
   
      (1)  Regolament tal-Kunsill (KE, Euratom) Nru 1605/2002, tal-25 ta’ Ġunju 2002, dwar ir-regolament finanzjarju li jgħodd għall-baġit ġenerali tal-Komunitajiet Ewropej (ĠU L 248, p. 1).
   
      (2)  Regolament tal-Kummissjoni (KE, Euratom) Nru 2342/2002, tat-23 ta’ Diċembru 2002, li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 145).